**XXXV Aravete Rannavolle juhend**

**EESMÄRK:** **Aravete Rannavolle** **2024** eesmärgiks on propageerida liikuvat eluviisi, laiendada rannavolle kandepinda, jätkata Aravete Rannavolle turniiride pikaaegset traditsiooni ja pakkuda võistlusväljendit rannavollet harrastavatele nais- ja meesmängijatele.

**OSALEMINE:** **Igale etapile registreeritakse max. 12 võistkonda**. Osalema oodatakse kõiki rannavollet harrastavaid mängijaid. Võistluspaare võib moodustada igas vanuses ja mõlemast soost mängijatest, kusjuures eraldi arvestust peetakse kokkuvõttes Järvamaa võistkondade vahel. **Järvamaa arvestuses saavad osaleda võistkonnad, kelle mõlemad mängijad kas: elavad, töötavad või õpivad Järvamaal, on sündinud Järvamaal, on mõne Järvamaa Spordiklubi liikmed või on esindanud käesoleval hooajal mõnda Järvamaa omavalitsuse või Spordiklubi võrkpallivõistkonda.** Oma tervisliku seisundi eest vastutab iga mängija ise. Soovituslik on läbida eelnevalt tervisekontroll ning omada tervisekindlustus.

**SÜSTEEM, PAREMUSJÄRJESTUSE MÄÄRAMINE**: **35. Aravete rannavolle mängitakse 4 etapilisena, kusjuures 3.etapp mängitakse X Alar Ainumäe mälestusturniirina, kus reede õhtul toimub naiste turniir, laupäeval põhiturniir/3.etapp ja pühapäeval turniir segapaaridele. 3 esimest etappi mängitakse turniirisüsteemis, viimane 4.etapp aga eraldi turniiridena meestele ja naistele King/Queen of the Court formaadis. Kolmel esimesel etapil mängitakse kuni 7 võistkonna puhul ühes grupis turniirisüsteemis, 8 - 12 võistkonna puhul 2-s alagrupis turniirisüsteemis ja seejärel jätkatakse kohamängudega.** **Alagruppide võitjad pääsevad otse poolfinaaIi. Alagruppide 2. ja 3. koha saavutanud võistkonnad selgitavad veerandfinaalis risti mängimise printsiibil 2 ülejäänud poolfinaali pääsenud võistkonda. Poolfinaalis kohtuvad alagruppide võitjad veerandfinaalide võitjatega, kusjuures poolfinaalis ei kohtu samas alagrupis mänginud võistkonnad.** **Kõik kohtumised mängitakse kuni 21 punktini** (poolte vahetus iga 7 punkti), kusjuures iga mäng peab lõppema vähemalt 2 punktilise vahega**.** Soovi korral on võimalik välja mängida ka turniiri tagumised kohad, kusjuures kohtuvad alagruppide vastava koha saavutanud võistkonnad. Turniirisüsteemis mängimisel annab iga mängu võit võistkonnale 2 punkti, kaotus 1 punkti, loobumine 0 punkti**. Kui mitu võistkonda on kogunud võrdse arvu punkte, otsustab paremusjärjestuse üldine punktide vahe. Võrdsete punktide vahe korral otsustab omavaheliste mängude punktide vahe. Aravete Rannavolle üldise paremusjärjestuse määramisel summeeritakse kõigi 4 etapi punktid, kusjuures 1.koht etapil annab võistkonnale 25 punkti, II koht 22 punkti, III koht 20 punkti, 4. koht 18 punkti, 5.koht 16 punkti, 6.koht 15 punkti jne. Võistluse katkestamine annab antud turniiri viimase koha punktid vaatamata turniiritabeli hetkeseisule, kusjuures mängitud mängude tulemusi ei tühistata. Kui võistkonnad jäävad kohti jagama, siis saavad mõlemad vastava koha kõrgemad punktid (näit 5. ja 6. koht e VF kaotajad saavad mõlemad 16 punkti). Võrdsete punktide korral kokkuvõttes otsustab üldise paremusjärjestuse koht viimasel etapil.**

**VÕISTLUSREEGLID**: Kõik mängud mängitakse rahvusvaheliste rannavõrkpalli võistlusmääruste järgi.

**AUTASUSTAMINE**: **igal turniiril autasustatakse 3 paremat võistkonda ja võimalusel loositakse mängijate vahel eriauhindu.** **Aravete Rannavolle 2024 kokkuvõttes autasustatakse 3 paremat võistkonda ja Järvamaa arvestuse 3 paremat võistkonda karikatega ja mängijaid meenetega. Parimaid võistkondi üldkokkuvõttes ja Järvamaa arvestuses ning viimase King/Queen of the Courti võitjaid autasustatakse KUSTI NÕLVAKU, MART TIISAARE, URMAS PIIGI, DMITRI KOROTKOVI ning LIISA REMMELGA ja HELEENE HOLLASE poolt eriauhindadena välja pandud võistlussärkidega ning lisaks loositakse võimaluse korral osalejate vahel välja eriauhindu.**

**XXXV ARAVETE RANNAVOLLE toetajad: CRAMO, CRAFT, RAKVERE METSAÜHISTU, WEBER/SAINT-GOBAIN, JÄÄGRI VILLA, IV PLUSS AS ja JÄRVA VALLA SPORDIKESKUS**

**REGISTREERIMINE, KOHTUNIKUD, OSAVÕTUTASU**: **Registreerimine Aravete rannavolleturniirist osavõtuks tuleb võistkondadel teha aadressil taavi.leinart@gmail.com (mängija nimi, sünniaasta, klubi/omavalitsus/maakond)** **hiljemalt võistluspäevale eelneva päeva kella 12.00-ks ja eelistatuks on varem registreerunud võistkonnad. Kui võistkondi on rohkem kui 12, siis hilisemad registreerujad jäävad ootelistile ja info osalemisvõimaluse kohta avaldatakse neile hiljemalt mängueelse päeva kella 15.00-ks.**

**NB! Kui turniirile ei õnnestu korraldajatel leida väljastpoolt vilemehi, siis peavad võistkonnad olema valmis mänge ise vilistama.**

**Osavõtutasu igast etapist on võistkonnale 10.-eurot ja see tuleb tasuda kohapeal**.

Pärast turniiri on osalejatel võimalus pesemiseks Aravete Spordihoones. Kohapeal on vesi suurema liiva mahapesemiseks ja jahutamiseks. WC ja riietumisvõimalus Aravete Kultuurimajas, kauplus 200 m.

**LISAINFO, TULEMUSED: Info/tulemused Aravete Rannavolle fb-s ja Järva valla Spordikeskuse kodulehel ja fb-s. Kõik võistluse käigus tekkinud probleemid lahendab peakohtunik Taavi Leinart, tel. 56616325**

**ARAVETE RANNAVOLLE AJAKAVA 2024:**

 **I etapp - P 02.06 kell 11.00 CRAFT**

 **II etapp - P 30.06 kell 11.00 IV IVECO**

**III etapp - X Alar Ainumäe mälestusvõistlused R 12.07 kell 18.00 NAISED CRAMO L 13.07 kell 11.00 PÕHITURNIIR RAKVERE METSAÜHISTU P 14.07 kell 11.00 SEGAPAARID WEBER/SAINT-GOBAIN**

**IV etapp - L 04.08 kell 11.00 KING OF THE COURT JÄÄGRI VILLA L. 04.08 kell 11.00 QUEEN OF THE COURT JÄÄGRI VILLA**

 **L. 04.08 AUTASUSTAMINE JÄRVA VALLA SK**

Juhendi koostas Leo Matikainen